
ՀԱՎԵԼՎԱԾ  7.
 ՄԻՋՄԱՍՆԱԳԻՏԱԿԱՆ ՄԱԳԻՍՏՐՈՍԱԿԱՆ ԹԵԶ

1. Միջմասնագիտական մագիստրոսական թեզը միևնույն ուսումնական տևողություն ունեցող կրթական ծրագրերում (տարբեր ուսումնական ստորաբաժանումներ) սովո​րող երկու ուսանողի կողմից երկու գիտական ղեկավարի ընդհանուր ղեկավարութ​յամբ իրականացվող հետազոտական աշխատանք է: 

2. Միջմասնագիտական մագիստրոսական թեզը հետազոտական ու կիրառական նշա​նակություն ունեցող աշխատանք է, որն արտացոլում է տարբեր մասնա​գիտա​կան ոլորտներում ուսանողների ձեռք բերած գիտելիքներն ու կարողություն​ները կի​րա​​ռելու և միջմասնագիտական ինքնուրույն հետազոտություն կատարելու հմտութ​յուն​ները:

3. Միջմասնագիտական մագիստրոսական թեզի թեման հաստատվում է տվյալ ծրագ​րերն իրականացնող ուսումնական ստորաբաժանումների գիտական խոր​հուրդ​​ներում և ներկայացվում է Ուսումնամեթոդական վարչություն՝ հրամանագրման:

4. Միջմասնագիտական մագիստրոսական թեզը նախքան նախապաշտպանությունն անցնում է փորձաքննություն միջամբիոնային հանձնաժողովում, որի հիման վրա հանձնաժողովը տրամադրում է եզրակացություն: 

5. Միջմասնագիտական  մագիստրոսական  թեզի  նախապաշտպանությունն ու հրա​պա​րակային  պաշտպանությունն իրականացվում են  երկու տարբեր ուսումնական ստորաբաժանմանումների մասնագիտական հանձնաժողովների նիստերում: Նա​խա​​պաշտպանության ժամանակ յուրաքանչյուր հանձնաժողովին  ներկայացվում են միջամբիոնային հանձնախմբի եզրակացությունն ու երկու գիտական ղեկավարների կարծիքները:

6. Միջմասնագիտական մագիստրոսական թեզը ենթակա է արտաքին  գրախոս​ման: Նա​խապաշտպանությունից  հետո ուսումնական ստորաբաժանումները միջ​մաս​​​նա​գիտական թեզը ներկայացնում են արտաքին գրախոսման՝ կցելով միջամ​բիո​նային հանձ​նաժողովի եզրակացությունը, նախապաշտպանություններից հետո հա​մա​պա​տաս​խան հանձնաժողովների կողմից տրված ուղեկցող նամակները՝ թեզի միջմաս​նա​գի​տական կարգավիճակ ունենալու վերաբերյալ, և երկու գիտական ղեկավարի կար​ծիք​​ները: 

7. Միջմասնագիտական մագիստրոսական  թեզերի  պաշտպանությունն իրակա​նաց​​վում է՝ համաձայն սույն կարգի պահանջների:

